Diari Oficial de la Generalitat Valenciana


Sumari del DOGV 5404, del 11-12-2006 (2006/13112)

Resolució de 15 de novembre de 2006, de la Direcció General d'Energia, per la qual s'atorga autorització administrativa a Energías Renovables Mediterráneas, SA, (Renomar) per a la construcció de dos trams modificats de la línia elèctrica a 132 kV, simple circuit, entre la subestació denominada ST Folch i el suport núm. 1 de la línia ST Embalagué . ST Morella i s'aprova l'annex de modificació de projecte d'execució (expedients ATLINE/2003/75 i ATLINE/2003/75/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13521


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 15 de novembre de 2006, de la Direcció General d'Energia, per la qual s'atorga autorització administrativa a Energías Renovables Mediterráneas, SA, (Renomar) per a la construcció de dos trams modificats de la línia elèctrica a 132 kV, simple circuit, entre la subestació denominada ST Folch i el suport núm. 1 de la línia ST Embalagué . ST Morella i s'aprova l'annex de modificació de projecte d'execució (expedients ATLINE/2003/75 i ATLINE/2003/75/12). [2006/13864]  
Vist l'expedient amb referència ATLINE/2003/75 incoat pel Servici Territorial d'Indústria i Energia de Castelló de la Conselleria d'Indústria, Comerç i Energia a instància d'Energías Renovables Mediterráneas, SA (Renomar), amb domicili en el carrer Doctor Romagosa, núm. 1 de València, relatiu a la sol·licitud de 18 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció d'una nova línia elèctrica de simple circuit a 132 kV, entre la subestació transformadora denominada ST Folch i el suport núm. 1 de la línia ST Embalagué . ST Morella en els termes municipals de Castellfort, Vilafranca i Portell de Morella, província de Castelló, a la qual s'adjuntava el projecte firmat per l'enginyer industrial Sr. Gonzalo Echevarrieta Alvárez i visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana amb data 15 de juliol de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de Castelló núm. 101 de 19.08.03, el Diari Oficial de la Generalitat núm. 4.599 de 01.10.03, el diari El Periódico Mediterráneo de 18.09.03 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que establixen la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, una separata del projecte a fi que establisquen les condicions tècniques procedents, decisions que es troben en l'expedient.  
Vist que, de conformitat amb el que establix l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que es troben en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, mitjançant una Resolució de 21 de juny de 2004, el director general de Gestió del Medi Natural de la Conselleria de Territori i Habitatge formula Declaració d'Impacte Ambiental, d'ara en avant DIA, i va estimar acceptable des del punt de vista ambiental el projecte d'instal·lacions eòliques de la zona 3, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.  
Vist que a fi de fer complir les condicions imposades per la DIA esmentada, Renomar va presentar, amb data 14 d'octubre de 2004, davant del Servici Territorial d'Energia de Castelló un escrit en què sol·licita continuar la tramitació de l'expedient, a què adjunta l'Annex de modificació del projecte d'execució de la línia elèctrica a 132 kV, simple circuit ST Folch . suport 1 ST Embalagué . ST Morella, i s'inicia un nou expedient amb referència ATLINE/2003/75/12 i es deixa sense efecte l'antic.  
Vist l'expedient amb referència ATLINE/2003/75/12 incoat pel Servici Territorial d'Energia de la Conselleria d'Infraestructures i Transport a instància d'Energías Renovables Mediterráneas, SA (Renomar), relatiu a la sol·licitud de 14 d'octubre de 2004, d'autorització administrativa, aprovació de projecte i declaració d'utilitat pública en concret per a la construcció d'una nova línia elèctrica de simple circuit a 132 kV, entre la subestació transformadora denominada ST Folch i el suport núm. 1 de la línia ST Embalagué . ST Morella en els termes municipals de Castellfort, Vilafranca i Portell de Morella, província de Castelló, a la qual s'adjuntava projecte modificat firmat per l'enginyer industrial Sr. Gaizka Uliarte Ranea i visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana amb data 4 d'octubre de 2004.  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 22 del dia 19 de febrer de 2005, el Diari Oficial de la Generalitat núm. 4.944 de l'11 de febrer de 2005, en el diari El Periódico Mediterráneo del dia 15 de febrer de 2005, i per mitjà d'exposició en el tauler d'edictes dels ajuntaments afectats, Castellfort, Vilafranca i Portell de Morella. S'ha presentat una única al·legació .  
Vist que, de conformitat amb el que establix la Llei 54/1997, de 27 de novembre, del Sector Elèctric i l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte modificat, Castellfort, Vilafranca i Portell de Morella, una separata d'este a l'efecte d'establir les condicions tècniques procedents, decisions que s'han produït en els termes següents:   
Ajuntament de Castellfort: no ha presentat cap escrit.  
Ajuntament de Vilafranca: a través de l'informe del tècnic municipal, es considera que no hi ha cap objecció per a la realització de la línia.  
Ajuntament de Portell de Morella: a través d'informe del tècnic municipal, es considera que ha de sol·licitar-se avaluació del possible impacte ambiental i la possibilitat de soterrament parcial de la línia d'alta tensió en els trams de major impacte ambiental.  
Vist que, de conformitat amb el que establix l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic modificat de la línia elèctrica projectada a:  
Ministeri de Medi Ambient, Confederació Hidrogràfica de l'Ebre  
Conselleria d'Infraestructures i Transport, Servici Territorial de Carreteres  
Conselleria de Territori i Habitatge, Servici Territorial de Medi Ambient  
Electra del Maestrazgo, SA.  
A fi que emeteren les condicions tècniques procedents, les quals van ser totes favorables.   
Vist que, tramés al sol·licitant les condicions presentades per l'Ajuntament de Portell de Morella perquè preste la seua conformitat o formule els inconvenients que estimara procedents, l'empresa promotora va manifestar, en síntesi, el sotmetiment del projecte modificat a les condicions marcades per la Declaració d'Impacte Ambiental de 21 de juny de 2004, i va sol·licitar que es prosseguisca la tramitació de l'expedient.  
Vist que es va remetre a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació, informes que en síntesi manifesten:  
Ajuntament de Castellfort: no emet cap informe.  
Ajuntament de Vilafranca: sol·licita el desplaçament del suport T-8 situat en el polígon 11 de la parcel·la 12 uns 10-15 metres cap al sud o sud-oest, de manera que no afecte el funcionament normal de la construcció agrícola ramadera que hi ha en la localització actual.  
Ajuntament de Portell de Morella: a través d'informe del tècnic municipal, es considera que ha de sol·licitar-se avaluació del possible impacte ambiental i la possibilitat de soterrament parcial de la línia d'alta tensió en els trams de major impacte ambiental.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que per Resolució de la Direcció General d'Energia de la Conselleria d'Infraestructures i Transport de 15 de desembre de 2005 es va atorgar autorització administrativa, aprovació de projecte i declaració d'utilitat pública per a la construcció de la línia elèctrica a 132 kV, simple circuit, entre la subestació denominada ST Folch i el suport núm. 1 de la línia ST Embalagué . ST Morella.  
Vist que, amb data 12 de març de 2006, la directora general de Gestió del Medi Natural de la Conselleria de Territori i Habitatge formula resolució complementària a la Declaració d'Impacte Ambiental, en la qual s'indica, entre altres qüestions, que el traçat de la línia elèctrica s'ajustarà, sense perjuí de les possibles modificacions i/o condicions derivades de l'afecció al patrimoni cultural, al traçat dibuixat en el document presentat el dia 13 de setembre de 2005 amb les variacions i o matisacions especificades en l'informe aclaridor presentat per l'empresa el dia 6 d'abril de 2005.  
Vist que a fi d'atendre els requeriments de la resolució complementària a la Declaració d'Impacte Ambiental, amb data 28 de setembre de 2006 es presenta escrit de l'empresa promotora davant del Servici Territorial d'Energia de Castelló de la Conselleria d'Infraestructures i Transport acompanyat de l'annex de modificació del projecte de línia elèctrica ST Folch . suport 1 (ST Embalagué . ST Morella), firmat per l'enginyer industrial Sr. Juan Ignacio Naveso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 27 de setembre de 2006, en el qual se sol·licita autorització administrativa i aprovació de projecte de l'esmentada modificació.  
Atés que, en l'escrit citat de 28 de setembre de 2006, l'empresa promotora manifesta expressament que té l'autorització de tots els propietaris de les parcel·les afectades per la modificació de la línia elèctrica citada.  
Vist que, de conformitat amb el que establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments de la província de Castelló afectats pel projecte modificat, Vilafranca i Portell de Morella, separata de la part d'este, a fi que presenten la seua conformitat o oposició a la instal·lació sol·licitada, decisions que s'han produït en els termes següents:  
Ajuntament de Vilafranca: a través de decret de l'alcaldia s'emet informe favorable en els termes de l'informe de l'arquitecta municipal, l'annex de modificació del projecte i amb relació a l'adequació d'este al planejament urbanístic municipal.  
Ajuntament de Portell de Morella: a través d'informe del tècnic municipal en què indica que l'obres projectades complixen les normes urbanístiques municipals.  
Vist que s'ha remés, a cada un dels ajuntaments afectats pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava un informe sobre l'adaptació del projecte remés al planejament urbanístic d'aplicació, i s'ha emés informe en els termes indicats en el paràgraf anterior.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a atendre els requeriments indicats en la resolució complementària de la Declaració d'Impacte Ambiental.  
Atés que, segons manifesta l'empresa promotora en l'escrit de 28 de setembre de 2006, es té la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre de nou al tràmit d'informació pública la modificació de projecte objecte d'autorització.  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 3 del Pla Eòlic de la Comunitat Valenciana i reforçar el sistema elèctric.   
Vist que el projecte modificat presenta un traçat plenament concretat, té entre la seua documentació els plànols pertinents a escala adequada, està prou detallat i conté una relació concreta i individualitzada dels béns i drets afectats.  
Vist que el Servici Territorial d'Energia de Castelló, encarregat de la instrucció de l'expedient, ha emés un informe favorable amb data 27 d'octubre de 2006, sobre l'annex de modificació del projecte.  
Atés que el projecte modificat té una definició i concreció de les característiques tècniques i de traçat que garantixen una major seguretat i millor funcionalitat de la línia elèctrica, i atés que són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que, d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 16 del Decret 118/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer. Atorgar a Energías Renovables Mediterráneas, SA (Renomar) autorització administrativa per a la construcció de la modificació de línia elèctrica a 132 kV, simple circuit, entre la subestació denominada ST Folch i el suport núm. 1 de la línia ST Embalagué . ST Morella, que discorre pels termes municipals de Vilafranca i Portell de Morella en la província de Castelló i les característiques principals de la qual són les següents:  
. Característiques principals de la modificació.  
. Soterrament de la línia entre els suports núm. 37 i núm.42.  
. Modificació del traçat en el tram entre els suports núm. 19 i núm. 25  
. Soterrament de la línia entre els suports núm. 22-bis i núm. 23.  
. Tensió nominal: 132 kV (1a categoria).  
. Tipologia constructiva: aèria i subterrània.  
. Freqüència: 50 Hz.  
. Potència màxima que s'ha de transportar: 162 MVA   
. Nombre de circuits: un.  
. Conductors:   
. Tram aeri: alumini-acer tipus (Al-Ac), tipus LA-380, de 381,0 mm² de secció total.  
Trams subterranis: alumini d'aïllament sec tipus LA630 de 630 mm² de secció  
. Cables de terra: tram aeri: un, tipus OPGW-14-24, d'acer galvanitzat amb fibra òptica en el seu nucli de 104 mm² de secció. Tram soterrat: cable aïllat de coure, amb una secció de 50 mm² i amb transposició a meitat del recorregut.   
. Aïllament: tram aeri: constituït per un aïllador de compòsit, tant en les cadenes de suspensió com d'amarrament, tipus U120AB132. Tram subterrani: aïllament EPR.  
. Suports: metàl·lics de perfils angulars de costats iguals galvanitzats en calent, d'acer S275JR i S355J2G3, organitzats en forma de gelosia.  
. Preses de terra: sistema mixt de piques i anell. Dos muntants oposats quedaran units a terra per mitjà d'elèctrodes constituïts per barres d'acer de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm² de secció. Els altres dos muntants quedaran posats a terra per mitjà d'un anell format per una vareta de coure soterrada a una profunditat mínima de 0,5 m.   
. Termes municipals afectats:  
Terme municipal Núm. suport  
Vilafranca 19 al 25  
Portell del Morella 37 al 42  
. Longitud total de la línia inclosa la modificació: tram aeri 11.304,6 m, trams subterranis 2.342 m.  
. Pressupost total de la modificació: 659.143,66 euros.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon. Aprovar el projecte d'execució modificat firmat per l'enginyer industrial Sr. Juan Ignacio Naveso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 27 de setembre de 2006, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de tres mesos a partir de la notificació de la present autorització. No obstant això, abans de l'acabament del termini esmentat Renomar podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de Castelló, a l'efecte d'autorització d'explotació, al qual s'adjuntarà un certificat de direcció i final d'obra subscrit per tècnic facultatiu competent en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Renomar haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental, de 21 de juny de 2004, del director general de Gestió del Medi Natural de la Conselleria de Territori i Habitatge i la resolució complementària a la Declaració d'Impacte Ambiental, amb data 12 de març de 2006.  
Tercer. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals intentada la notificació no s'haguera pogut realitzar.   
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de novembre de 2006.. El director general d'Energia: Antonio Cejalvo Lapeña.